দগ্ধ ট্রাকচালক ও হেলপার জানান, রাতে নরসিংদী শহরের চৌয়ালা এলাকা থেকে পণ্য বোঝাই করে ট্রাক নিয়ে ঢাকার উদ্দেশে রওয়ানা হন তারা। রাত ৯টার দিকে ঢাকা-সিলেট মহাসড়কের নরসিংদী সদর উপজেলার চৈতাব এলাকায় পৌঁছলে দুর্বৃত্তরা পেট্রলবোমা ছুঁড়ে মারে। এতে তারা তাৎক্ষণিকভাবে ট্রাক থেকে লাফিয়ে পড়ায় বড় ধরনের ক্ষতি থেকে বেঁচে যায়। পরে স্থানীয়রা তাদের উদ্ধার করে নরসিংদী জেলা হাসপাতালে ভর্তি করেন।